וועסט אינדיע קי דל״ב סטאנציע

וועסט אינדיע קי () איז א דאקלאנדס לייכטע באן (דל״ב) סטאנציע אינעם וועסט אינדיע קי טייל פון קאנערי ווארף, אין דער לאנדאנער בארא פון טאר האמלעטס, מזרח לאנדאן. די סטאנציע געפינט זיך ווי די ליניע פון לואישעם צעשיידט זיך אין צווייגן קיין סטראטפארד און קיין באנק/טאער גייטוויי.

זי איז אין טראוולקארט זאנע 2.

די ווייט פון וועסט אינדיע קי דל״ב סטאנציע צו קאנערי ווארף דל״ב סטאנציע איז נאר 0.124 מייל (199 מעטער) די קלענסטע ווייט צווישן צוויי סטאנציעס אויף דער גאנצער לאנדאנער אונטערגרונט און דאקלאנדס לייכטע באן סיסטעם.

היסטאריע
וועסט אינדיע קי דל״ב סטאנציע האט געעפנט דעם 21סטן אויגוסט 1987 מיט פיר פעראנען. אין מיי 2009 האט מען געבויט א באנוועג פאר באנען פון באנק קיין לואישעם וואס איז געגאנגען אונטער דעם מזרח-מערב באנוועג צו פארמיידן אפהאלטן; ס׳איז געווען נייטיג פאר דעם אוועקצונעמען איין פעראן פון וועסט אינדיע קי. היינט פארן אלע באנק-לואישעם באנען אויף די נייע שינעס ביז זיבענע אוונט און במילא שטעלן זיך נישט אפ ביי וועסט אינדיע קי. צוריקוועגס פון לואישעם קיין באנק שטעלן זיך די באנען יא.

וועבלינקען

 באן צייטן פאר וועסט אינדיע קי דל״ב סטאנציע